text: [{"text_idx": "#000001", "text": "Trump: Kanska mugu vit bara gera ta\u00f0 aftur"}, {"text_idx": "#000002", "text": "Fyrrverandi amerikanski forsetin, Donald Trump helt r\u00f8\u00f0u i\u0301 Washington D.C. ty\u0301sdagin, har hann enn einafer\u00f0 nevndi m\u00f8guleikan at stilla uppaftur til forsetavali\u00f0 i\u0301 2024"}, {"text_idx": "#000004", "text": "Ty\u0301sdagin var Donald Trump aftur i\u0301 amerikanska h\u00f8vu\u00f0ssta\u00f0num Washington D.C. fyri fyrstu fer\u00f0, si\u0301\u00f0an hann fo\u0301r u\u0301r forsetaemb\u00e6tinum i\u0301 januar 2021."}, {"text_idx": "#000005", "text": "Hetta var i\u0301 sambandi vi\u00f0 toppfundi hja\u0301 tankasmi\u00f0juni America First Policy Institute, har hann helt r\u00f8\u00f0u."}, {"text_idx": "#000006", "text": "I\u0301 hesum sambandi sipa\u00f0i hann enn einafer\u00f0 til, at valsvik var\u00f0 framt i\u0301 sambandi vi\u00f0 forsetavali\u00f0 i\u0301 2020, og at hann m\u00f8guliga fo\u0301r at stilla uppaftur a\u0301 n\u00e6sta vali."}, {"text_idx": "#000007", "text": "\u2013 Ta\u00f0 vali\u00f0 var ein vanlukka. Ein ha\u0301\u00f0an mo\u0301ti landi okkara, seg\u00f0i hann."}, {"text_idx": "#000008", "text": "\u2013 Kanska mugu vit bara gera ta\u00f0 aftur."}, {"text_idx": "#000009", "text": "Samb\u00e6rt Ritzau hevur Trump enn ikki va\u0301tta\u00f0 ella vi\u0301st aftur, at hann fer at stilla upp enn einafer\u00f0. Seinastu a\u0301rini hevur hann to\u0301 fleiri fer\u00f0ir nevnt m\u00f8guleikan."}, {"text_idx": "#000010", "text": "R\u00f8\u00f0an hja\u0301 Trump skuldi snu\u0301gva seg um politikkin hja\u0301 republikanarunum i\u0301 sambandi vi\u00f0 mi\u00f0skei\u00f0isvali\u00f0, sum ver\u00f0ur i\u0301 november, og fa\u0301ar ti\u0301mar undan r\u00f8\u00f0uni hja\u0301 Trump helt Mike Pence, i\u00f0 var varaforseti undir Trump, eisini eina r\u00f8\u00f0u i\u0301 Washington. R\u00f8\u00f0a hansara snu\u0301\u00f0i seg um at hugsa um framti\u0301\u00f0ina heldur enn forti\u0301\u00f0ina."}, {"text_idx": "#000011", "text": "\u2013 Summi hugsa no\u0301gv um forti\u0301\u00f0ina. Men val snu\u0301gva seg um framti\u0301\u00f0ina. Eg haldi, at konservativ mugu hugsa um framti\u0301\u00f0ina fyri at vinna valdi\u00f0 aftur, seg\u00f0i hann."}]